Διερεύνηση της υποκινητικότητας, της παχυσαρκίας και της εικόνας σώματος μαθητών δημοσίων και ιδιωτικών σχολείων δευτεροβάθμιας εκπαίδευσης:
Creators: name: Μπεχτσή, Ευτέρπη Κωνσταντίνου
Publisher: name: Aristotle University of Thessaloniki
Year: 2009
Subjects: Υποκινητικότητα
Παχυσαρκία
Εικόνα σώματος
Αυτοεκτίμηση
Inactivity
Obesity
Body image
Self esteem

description: Σκοπός της έρευνας ήταν να αξιολογήσει το βαθμό παχυσαρκίας, την υποκινητικότητα και τη σχέση αυτών με την εικόνα σώματος και την αυτοεκτίμηση μαθητών Δευτεροβάθμιας εκπαίδευσης ηλικίας 16-17 ετών, καθώς και να ερευνήσει τις τυχόν διαφορές ανάμεσα σε δημόσια και ιδιωτικά σχολεία. Το δείγμα της έρευνας αποτέλεσαν 267 μαθητές και μαθήτριες (131 κορίτσια, 136 αγόρια). Μετρήθηκαν τα ανθρωπομετρικά χαρακτηριστικά του δείγματος (ύψος, βάρος, περίμετρος μέσης και ισχίων, δερματοπτυχές). Tα ερωτηματολόγια που χρησιμοποιήθηκαν ήταν για την αυτοεκτίμηση (Rozenberg, 1965), την εικόνα σώματος (Williamson et. al., 1989, Θεοδωράκης, 1999) και τη συμμετοχή σε φυσική δραστηριότητα (Sallis, 1993). Όσον αφορά στην παχυσαρκία τα αποτελέσματα έδειξαν πως το 12,4% του δείγματος χαρακτηρίζεται υπέρβαρο και το 3% παχύσαρκο, με το 44,2% του δείγματος να μη συμμετέχει σε κάποια φυσική δραστηριότητα και το μέσο όρο τηλεθέασης να φτάνει τις 2,17 ώρες/ημέρα. Όσον αφορά στην εικόνα σώματος, φαίνεται πως όσο αυξάνεται ο δείκτης μάζας σώματος μειώνεται τόσο ο βαθμός ικανοποίησης σώματος όσο και η αυτοεκτίμηση, με τα κορίτσια να επηρεάζονται περισσότερο. Ίδια σχέση υπάρχει και μεταξύ της συμμετοχής σε κάποια φυσική δραστηριότητα, της εικόνας σώματος και της αυτοεκτίμησης. Όσον αφορά στις διαφορές μεταξύ δημόσιων και ιδιωτικών σχολείων βρέθηκε πως υπάρχουν σημαντικές διαφορές στα ποσοστά παχυσαρκίας και στα ποσοστά συμμετοχής σε φυσική δραστηριότητα ενώ στην εικόνα σώματος δεν παρατηρήθηκαν διαφορές. Διαπιστώνεται ότι τα άτομα που ασκούνται διατηρούν σε φυσιολογικό επίπεδο το σωματικό τους βάρος και έχουν μεγαλύτερη αυτοεκτίμηση και καλύτερη εικόνα σώματος συγκριτικά με αυτά που δεν ασκούνται. Συνεπώς η συμμετοχή σε συστηματική άσκηση μπορεί να συμβάλλει στην αποφυγή εμφάνισης δυσμενών επιπτώσεων για τη σωματική και ψυχολογική υγεία τους.
description: The purpose of the present study was to evaluate the degree of obesity, the inactivity and the relation of these factors with the picture of body and the self-esteem of students of Secondary education aged 16-17 years, as well as to inquire the differences between public and private schools. The sample of research constituted of 267 students (131 girls, 136 boys). The anthropometric characteristics of the sample (height, weight, perimeter of middle and hips, skinfolders) were measured. The used questionnaires were for self-esteem (Rozenberg, 1965), body image (Williamson et. al., 1989, Theodorakis, 1999) and physical activity (Sallis, 1993). As regards to obesity, the results showed that the 12,4% of the sample were characterized overweight and the 3% obese, with the 44,2% to present no participation in physical activities with a mean of 2,17 hours/day watching TV. Regarding the body image, it appears that as body mass index increases, both body satisfaction and self- esteem are decreased. Results showed that girls are influenced more than boys. Same relation exists also between physical activity, body image and self- esteem. As regards to differences between public and private schools it was found that there were differences between the rates of obesity and the rates of participation in physical activity. However, there were no differences in terms of body image. It was realised that the individuals who participated in systematic physical activities maintain their weight, have higher self- esteem and better body image, compared to those who did not. Consequently, the attendance of systematic exercise could minimize the appearance of unfavourable physical and mental health consequences.